KOMMISSIONENS FORORDNING (EF) Nr. 417/97 af 4. marts 1997 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om, den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og
ud fra følgende betragtninger:
I Kommissionens forordning (EF) nr. 1466/95 (3), senest ændret ved forordning (EF) nr. 1895/96 (4), fastsættes særbestemmelser for anvendelsen af eksportrestitutioner for mælk og mejeriprodukter; i artikel 8, stk. 3, i Kommissionens forordning (EØF) nr. 3665/87 (5), senest ændret ved forordning (EF) nr. 300/97 (6), åbnes der mulighed for at yde restitutioner for bestanddelene af EF-oprindelse i smelteost, der er fremstillet i henhold til proceduren for aktiv forædling; der bør fastsættes visse særbestemmelser for at sikre, at denne specifikke foranstaltning fungerer tilfredsstillende og kontrolleres effektivt; med henblik herpå bør forordning (EF) nr. 1466/95 tilpasses;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 1466/95 indsættes som artikel 1c:
»Artikel 1c
1. Denne artikel gælder for ansøgninger om eksportlicens for produkter fra sektoren for mælk og mejeriprodukter, der udføres i form af produkter henhørende under KN-kode 0406 30, jf. artikel 8, stk. 3, trejde led, i forordning (EØF) nr. 3665/87.
2. Ansøgningen om licens og selve licensen skal i rubrik 20 indeholde en henvisning til denne artikel.
3. Ansøgningen om licens skal ledsages af en tilladelse fra de kompetente myndigheder til at anvende den pågældende toldordning.
4. Medlemsstaterne træffer de nødvendige foranstaltninger i forbindelse med nævnte ordning til identificering af og kontrol med kvaliteten og mængden af de i stk. 1 omhandlede produkter, for hvilke der er ansøgt om restitution, og til anvendelse af de fastsatte bestemmelser vedrørende retten til restitution.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. marts 1997.